USA,  lavastaja: Dean DeBlois, Chris Sanders, osades: Jay Baruchel, Gerard Butler, America Ferrara, Jonah Hill (hääled)    Tervele perele suunatud seikluslik animatsioon viikingihõimu raskest elust pideva draakoniohu käes.    Miks aasta paremikus? DreamWorksi vastulöögis vaatajaid hullutavatele Pixari animalugudele on iseenesest olemas kõik komponendid olemaks aasta sümpaatsemaid teoseid. Tegelased on liikuvad ja mõistetavad, visuaalid suurepärased, kontekstina kasutatav mütoloogiafantaasia muheda kiiksuga. Seetõttu oleks kohasem küsimus, miks pole film käesolevas tabelis kõrgemal ning vastus on üsna lihtne: paljude detailide kiiduväärsuse juures on loo selgroo suunad kaugelt liiga lihtsasti ettearvatavad. Seejuures pole tegelased nii mitmetahulised kui eelmise aasta fantastilises Pixari võidukäigus "Üles" (Up) ning ekraanile toodu emotsionaalselt sama kordaminev kui "Lelulugu 3″ (Toy Story 3). Ent puhtalt seiklusena trumpab käesolev film mainitud rivaalid ilmselt üle.    Parim: Kahtlemata välimus, mida on eriti lennustseenide ajal lihtne tunnustada ka ilma 3-D prille kandmata.